stanford-oval/wikipedia huggingface dataset:
Kanei-rakennuksen tulipalo
Syyt

Palossa kuoli 12 ihmistä ja 14 loukkaantui. Rakennuksen kerrospinta-alasta 690 neliömetriä eli noin puolet kärsi palovaurioita. Kaikki kuolleet olivat rakennuksen kuudennessa kerroksessa, joka ei porraskäytäviä lukuun ottamatta kärsinyt lainkaan palovaurioita. Osalla uhreista oli löydettäessä käsissään käsilaukkuja ja hiusharjoja. He olivat ilmeisesti olleet valmistautumassa poistumaan rakennuksesta ja menettäneet äkillisesti tajuntansa häkämyrkytyksen vuoksi. Palon syttymissyytä ei saatu varmuudella selvitettyä, mutta todennäköisesti palo johtui joko vaatteiden kanssa kosketuksiin joutuneesta kuumasta tupakantuhkasta tai vaihtoehtoisesti palavasta savukkeesta, jonka joku tarjoilijoista oli laskenut puisen kaapin pohjalle ja unohtanut.
Rakennuksen palontorjuntavastaava oli kabareen esimies, vaikka rakennuksessa oli muitakin vuokralaisia. Rakennuksessa vuokralla olleet yritykset eivät tehneet paloturva-asioissa yhteistyötä eivätkä esimerkiksi järjestäneet henkilökunnalleen koulutusta paloturvallisuudesta. Kukaan kabareen työntekijöistä ei alkusammutusyritysten ohella soittanut hätänumeroon tai varoittanut muissa kerroksissa olleita, ja he jopa ilmoittivat palokunnalle kaikkien poistuneen rakennuksesta, vaikka näin ei todellisuudessa ollut. Tämän seurauksena palokunta ei keskittynyt pelastusyrityksiin.
Rakennuksen luokittelu palonkestäväksi sai ilmeisesti siellä olleet uskomaan, että rakennus oli tulipalon sattuessa turvallinen, eikä poistumisella ollut kiirettä. Rakennuksessa oli automaattinen paloilmoitinjärjestelmä, mutta se ei palon aikaan ollut toiminnassa, sillä sen kytkin oli pelisalissa ja sammutettiin hallin sulkeutuessa. Lisäksi rakennuksen kaksi portaikkoa levittivät savua tehokkaasti ympäri rakennusta, sillä niissä ei ollut palo-osastointeja eikä palo-ovia. Lisäksi katolle rakennettu ylimääräinen rakennus aiheutti ongelmia rakennuksen evakuoinnin suhteen ja syttyi helposti tuleen.
Palo herätti Japanissa maanlaajuista huomiota, sillä vastaavan kokoiset monikäyttörakennukset olivat maassa yleisiä ja palon pienehköstä koosta huolimatta uhriluku oli huomattava.
Kane (Command & Conquer)

Kane on Westwood Studiosin vaihtoehtoiseen historiaan sijoittuvassa reaaliaikastrategiapelisarja Command & Conquerissa Nodin veljeskunnan johtaja. Hän on näennäisesti kuolematon, karismaattinen ja Nodin ulkopuolisen maailman mukaan sosiopaatti.
Kanea esittää pelisarjan välivideoissa Joseph Kucan.
Henkilökuva > Alkuvaiheet

Joidenkin Nodin veljeskunnan jäsenien sanotaan uskovan, että Kane on tuhansia vuosia vanha ja yhdistävät hänet Kainiin (huomaa että Kane ja Kain lausutaan englanniksi samalla tavoin). Kane ei näytä ikääntyvän ollenkaan, mikä näkyy siitä, että pelisarjassa hänen nykyaikaisen toimintansa kerrotaan jatkuneen lähes koko 1900-luvun.
Kanen historiassa on monia muitakin viittauksia Raamattuun. Hän on käyttänyt salanimenään Jaakobia ja Kainia, Nodin veljeskunnan ensimmäisen stealth-tankin prototyypin nimi oli Hesekielin pyörä, ja koko veljeskunnan nimi Nod tulee maasta, johon Kain karkotettiin hänen murhattuaan Abelin:
»Niin Kain lähti pois Herran kasvojen edestä ja asettui asumaan Nodin maahan Eedenin itäpuolelle.» 
(Raamattu, 1. Mooseksen kirja, 4. luku, 16. jae)
Command & Conquer: Red Alertin Neuvostoliiton kampanjan lopussa yksi Kanen seuraajista lainaa tätä lausahdusta. Command & Conquer: Tiberian Dawnin Nod-kampanjassa pelaajan esimiehenä toimii mies nimeltään Seth, Raamatun Kainin toinen veli, joka toimii Kanen oikeana kätenä. Kampanjan aikana Seth huomaa, että Kane alkaa suosia enemmän pelaajaa kuin häntä. Hän alkaa juonitella Kanea vastaan ja lähettää pelaajan itsemurhaiselle sotaretkelle Yhdysvaltoihin. Kane ampuu Sethin ja hänen ruumiinsa viedään Nodin veljeskunnan Sarajevon temppeliin muistutukseksi siitä, kuinka käy, jos juonii Kanea vastaan. Command & Conquer: Renegadessa Global Defense Initiativen kommando näkee ruumiin soluttautuessaan temppeliin. Hän näkee myös arkun, jossa on Abelin nimi ja tekstin, joka kertoo hepreaksi Kainin ja Abelin tarinan.
Aiheesta muualla

www.kanelives.org, Kanen fanisivusto
-pelisarja
| --- | --- |
Command & Conquer -pelit:   Tiberian Dawn The Covert Operations  Gold  Tiberian Sun Firestorm  Renegade  3: Tiberium Wars Kane's Wrath  4: Tiberian Twilight  Tiberium Alliances 
Red Alert -pelit:   Red Alert Counterstrike  Aftermath  Red Alert 2 Yuri's Revenge  Red Alert 3 Uprising  Red Alert (iOS) 
Generals -pelit:   Generals (Zero Hour)  Command & Conquer (2013) 
Muuta:   Command & Conquer -pelisarjan ryhmäkunnat  Command & Conquer Remastered Collection  Kane  Renegade X  Tiberium
Kason Sugioka

Kason Sugioka (jap. 杉岡華邨; 6. maaliskuuta 1913 – 3. maaliskuuta 2012) oli japanilainen kalligrafi. Hän syntyi Narassa, ja hänet otettiin Kulttuuriritarikuntaan vuonna 2000. Naran kaupungin Kason Sugioka -kalliografiamuseo avattiin, kun taiteilija lahjoitti kotikaupungilleen töitään.
Kason Sugioka oli Japanin taideakatemian jäsen ja toimi Osaka Kyoiku -yliopiston professorina sekä Japanin kalligrafia-akatemian puheenjohtajana. Hän kuoli 98-vuotiaana sydämen vajaatoimintaan sairaalassa Narassa.
Iso Ruokejärvi

| Iso Ruokejärvi |
| --- | --- |

Valtiot:  Suomi
Maakunnat:  Pirkanmaa
Kunnat:  Ruovesi
Koordinaatit:  62°02′33″N, 23°49′23″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Karjulanjoen valuma-alue (35.36)
Laskuoja:  oja Pikkuiseen Ruokejärveen 
Järvinumero:  35.367.1.003
Mittaustietoja
Pinnankorkeus:  167,5 m  
Rantaviiva:  1,394 km  
Pinta-ala:  7,4 ha  
Saaria:  ei saaria 
 fiIso Ruokejärvi 
Iso Ruokejärvi  on Pirkanmaalla Ruovedellä Helvetinjärven kansallispuistossa kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 7,4 hehtaaria ja se on 400 metriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 1,4 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Karjulanjoen valuma-alueella (35.36), jonka Myllyojan valuma-alueeseen (35.367) se kuuluu. Järven vedenpinnan korkeus on 167,5 metriä mpy.
Luontoarvoja

Järvi sisältyy Helvetinjärven kansallispuistoon ja se sijaitsee sen pohjoispuolella.
Isomerikokki

| Isomerikokki |
| --- | --- |
 Kutuasuinen koiras
Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Merikokkimaiset Callionymoidei
Heimo::  Merikokit Callionymidae
Suku::  Callionymus
Laji::  lyra
Kaksiosainen nimi
 Callionymus lyra  Linnaeus, 1758 
Synonyymit
 Callionymus dracunculus Linnaeus, 1758  Callionymus elegans Lesueur, 1814  Callionymus sueurii Valenciennes, 1837  Uranoscopus micropterygius Gronow, 1854 
Katso myös
   Isomerikokki Wikispeciesissä   Isomerikokki Commonsissa 
Infobox OKNimi-testi OKIUCN-testi OK: 
Isomerikokki (Callionymus lyra) on merikokkien (Callionymidae) heimoon kuuluva lauhkeissa merivesissä elävä kalalaji.
Koko ja ulkonäkö

Isomerikokki kasvaa yleensä 20–30 senttimetrin mittaiseksi koiraiden ollessa tavanomaisesti suurempia. Koiraan kyljillä on oranssilla pohjalla sinisiä laikkuja, kun taas naaraat ovat yksivärisen hiekanruskeita. Lisääntymisaikana koiraiden kylkiin muodostuu näistä laikuista sininen viiva, ja myös naaraille voi tulle tällöin sinisiä laikkuja, mutta yleensä kuitenkin ruskeita. Koiras myös saa hyvin vihertävän sävyn väritykseensä. Koiraan etumainen selkäevä on korkea ja teräväkärkinen, naaraan lyhyt ja kolmion muotoinen. Taaempi selkäevä on molemmilla sukupuolilla etumaista matalampi ja siihen tulee kudun aikana sinisiä vaakaviivoja. Koiraan etumaiseen selkäevään taas lisääntymisaikana tulee kolme sinistä pystyjuovaa.
Levinneisyys ja elinympäristö

Isomerikokkia tavataan Islannista ja Lofooteilta aina Pohjois-Afrikkaan Kanariansaarille ja Mauritaniaan asti. Se elää 20–400 metrin syvyydessä vedenpinnasta hiekka- ja liejupohjilla.
Ravinto ja elintavat

Isomerikokin ravintoa ovat pääosin pohjaeläimet, etenkin monisukasmadot, äyriäiset ja nilviäiset. Se kaivautuu usein hiekkaan jättäen itsestään näkyviin vain silmät ja selän yläpinnan. Isomerikokki tulee sukukypsäksi 2–3-vuotiaana, milloin se on keskimäärin 17,4 senttimetrin mittainen. Lisääntymistä tapahtuu kesäisin matalissa vesissä. Munat kelluvat lähellä vedenpintaa ja niistä kuoriutuvat poikaset ovat noin kahden millimetrin mittaisia.
Koiraan taaemman selkäevän yksityiskohta.
Piirros naaraasta.
Isomerikokki hiekkaan kaivautuneena.
Kattoratsastaja

Heinäveden kirkossa on kattoratsastaja sakaroiden yhtymäkohdassa
Kattoratsastaja tarkoittaa katon harjalla kohoavaa pientä tornia. Suomen luterilaisissa kirkoissa kattoratsastajia on käytetty koristeina tai korostamaan ristikirkon keskusta. Kattoratsastaja voi olla sakaroiden yhtymäkohdassa tai katonharjalla.
Aiheesta muualla

Kuvia tai muita tiedostoja aiheesta Kattoratsastaja Wikimedia Commonsissa
Kattomehitähti

| Kattomehitähti |
| --- | --- |
 Kattomehitähden kukinto.
Tieteellinen luokittelu
Kunta::  Kasvit Plantae
Alakunta::  Putkilokasvit Tracheophyta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Saxifragales
Heimo::  Maksaruohokasvit Crassulaceae
Suku::  Mehitähdet Sempervivum
Laji::  tectorum
Kaksiosainen nimi
 Sempervivum tectorum  L. 
Katso myös
   Kattomehitähti Wikispeciesissä   Kattomehitähti Commonsissa 
Infobox OKNimi-testi OK: 
Kattomehitähti (Sempervivum tectorum) on monivuotinen mehitähtilaji, joka esiintyy luonnonvaraisena Keski-Euroopan, Etelä-Euroopan ja Länsi-Aasian vuoristoissa.
Kattomehitähti muodostaa tiheitä mattomaisia kasvustoja lehtiruusukkeiden rönsyillä. Möyheälehtinen lehtiruusuke on 3–8 senttimetriä leveä, lehdet kasvavat siirottavasti ja ovat suipot, karvalaitaiset. Ruusukkeiden keskeltä kasvavat 20–50 cm korkeat pystyt kukintovarret. Tähtimäisissä kukissa on usein 12 terälehteä, väriltään kalpean punavioletteja. Kattomehitähteä käytetään koristekasvina kivikoissa.
Aiheesta muualla

Kasviatlas 2020: Kattomehitähti (Sempervivum tectorum) Suomessa.
Kattoluukku

Honda Integran kattoluukku
3-sarjan BMW, jossa on läpinäkymätön kattoikkuna avattuna.
Kattoluukku on auton katossa oleva luukku, jota käytetään sekä ilmanvaihtoon että valaistuksen parantamiseen. Kattoluukkuihin on saatavilla aurinkosuojia. Kattoluukut yleistyivät 1990-luvulla. Kattoluukkuja on myös linja-autoissa. Kattoluukut voivat olla sähköisesti tai manuaalisesti avattavia, läpinäkyviä tai läpinäkymättömiä. Läpinäkyvät ovat joko muovisia tai lasisia. Manuaalisesti avattavissa luukuissa on joko kahvamekanismi tai pyöritettävä kampi.
Aiheesta muualla

Wikimedia Commonsissa on kuvia tai muita tiedostoja aiheesta .
Isottu

| Isottu |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa, Hartola
Koordinaatit:  61°38′50″N, 26°15′42″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Jääsjärven alue (14.82)
Laskuoja:  oja Kilpilampeen 
Järvinumero:  14.823.1.012
Mittaustietoja
Pinnankorkeus:  108,9 m  
Pituus:  1,5 km  
Leveys:  530 m  
Rantaviiva:  4,168 km  
Pinta-ala:  36,955 ha  
Saaria:  ei saaria 
 fiIsottu 
Isottu tai Isotunjärvi on Keski-Suomessa Joutsassa ja Hartolassa Laitjärven lähellä sijaitseva järvi.
Maantietoa

Järvi on 1,5 kilometriä pitkä, 530 metriä leveä, ja sen pinta-ala on 37 hehtaaria. Järvellä ei ole kartan mukaan saaria.  Sen rantaviivan pituus on 4,2 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Sysmän reitin valuma-alueen (14.8) Jääsjärven alueella (14.82), jonka Suojoen valuma-alueeseen (14.823) se kuuluu. Järven vedenpinnan korkeus on 108,9 metriä mpy.
Kaspar Capparoni

| Gaspare Capparoni |
| --- | --- |
 Kaspar Capparoni ja Henry-koiran esittämä Rex
Henkilötiedot
Syntynyt: 1. elokuuta 1964 (ikä 60) Rooma, Italia
Ammatti:  näyttelijä, ohjaaja
Puoliso:  Veronica Maccarone
Näyttelijä
Aktiivisena:  1982–
Merkittävät roolit:  Lorenzo Fabbri   (Poliisikoira Rex)
Aiheesta muualla
www.kasparcapparoni.com
IMDb 
Gaspare ”Kaspar” Capparoni (s. 1. elokuuta 1964 Rooma) on italialainen näyttelijä.
Capparonin isä oli kirurgi ja äiti opettaja. Hän aloitti teatterissa näyttelijäntyöt 18-vuotiaana tehden yhteistyötä ohjaaja Giuseppe Patroni Griffin kanssa. Capparonin ensimmäinen elokuvarooli tapahtui vuonna 1984 Dario Argenton elokuvassa Phenomena.
Hän on näytellyt useissa televisiosarjoissa, merkittäviä rooleja esim. Ihanassa Elisassa, Caprissa ja Poliisikoira Rexin uusissa jaksoissa.
Kasnäs

| Kasnäs |
| --- | --- |
 Kasnäs ilmasta nähtynä.
 fiKasnäs 
 59°55′19″N, 22°24′36″E 
Kasnäs on kylä Kemiönsaaren kunnassa. Kasnäs kuuluu Hiittisten saaristoon ja oli aiemmin osa Hiittisten ja myöhemmin Dragsfjärdin kuntaa. Kylästä on Lövön sillan kautta autotieyhteys mantereelle. Kasnäsistä lähtevät yhteysalukset M/s Stella Vänöhön ja Finferriesin M/S Aurora Rosalaan. Kasnäsissä sijaitsi vuoteen 2017 asti Saaristomeren kansallispuiston luontokeskus Sinisimpukka. Taalintehtaan ja Kasnäsin välillä juostaan kesäkuussa puolimaraton Lövö broloppet.
Palvelut

Kasnäsin palveluihin kuuluvat vierasvenesatama, polttoainemyynti, pesutupa, hotelli, kylpylä, ravintola, kauppa, posti, saaristolaistori, kultasepän tehtaanmyymälä, kultasepänliike, venevuokraus, venesäilytys ja minigolf.
Kasola

Kasola Oyj oli suomalainen yhtiö, jonka liiketoimintaa harjoitti kaksi tytäryhtiötä, Kaso Oy ja MK-Tresmer Oy.
Kaso Oy valmistaa turvallisuustuotteita, joihin kuuluvat mm. metalliset kassa-, paloturva-, data-, vaate- ja lokerokaapit sekä myös tuotteisiin liittyvät erilaiset turvallisuuspalvelut.
MK-Tresmer Oy valmistaa muovituotteita, jotka tarjoavat ratkaisuja säilyttämiseen ja järjestyksen pitoon koteihin, konttoreihin ja myymälöihin. Tunnetuin brändi on Palaset, jolle mm. Risto-Matti Ratia on suunnitellut tuotteita. Yhtiö valmistaa mm. vaateripustimia, muovikoreja, koteloita, purkkeja ja kulhoja sekä säästölippaita ja toimii myös muovituotteiden sopimusvalmistajana.
Suurin osa Kasola-konsernin liikevaihdosta tuli Kaso Oy:n toiminnasta.
7. syyskuuta 2007 Kasola tiedotti toimenpiteistä, joilla John Nurminen Oy:n liiketoiminta siirtyi Kasola Oy:lle ja Kasolan tytäryhtiöt Kaso Oy ja MK-Tresmer Oy siirtyivät Kasolan nykyisille henkilöomistajille. Kasolan nimi muutettiin tässä yhteydessä Nurminen Logistics Oy:ksi. Kysymyksessä oli John Nurmisen muuttaminen pörssiyhtiöksi ja Kasolan tytäryhtiöiden siirtäminen yksityisomistukseen.
Aiheesta muualla

Kasolan www-sivut (Arkistoitu – Internet Archive)
Jaakko Äärilä

Jaakko Johannes Äärilä (24. heinäkuuta 1926 Turku – 3. elokuuta 2003 Turku) oli suomalainen yritysjohtaja, joka sai kauppaneuvoksen arvonimen.
Äärilän vanhemmat olivat maanviljelijä Jussi Äärilä ja Katri Kavenius ja puoliso vuodesta 1953 talousopettaja Hilkka-Liisa Laaksonen. Äärilä kävi seitsemän luokkaa Turun lyseota 1938–1946 ja Vakka-Suomen maamieskoulun 1947 ja valmistui agrologiksi Mustialan maamiesopistosta 1950. Liikkeenjohdon instituutin jatkokoulutuskurssin hän suoritti 1973–1974. Äärilä oli Varsinais-Suomen maanviljelysseuran palveluksessa 1951–1952, Hankkijan Turun konttorin maakuntasihteeri 1953–1955, koneosaston hoitaja 1956–1959, konttorin apulaisjohtaja 1959–1965 ja johtaja 1965–1970. Hankkijan Länsi-Suomen yhteistoiminta-alueen aluejohtajana hän toimi 1971–1987. Äärilällä oli myös luottamustehtäviä, 
mukana lukien Turun Urheiluliiton puheenjohtajuus 1968–1978 ja Suomen Valtakunnan Urheiluliiton liittovaltuuston jäsenyys vuodesta 1969. Sotilasarvoltaan Äärilä oli reservin kersantti (1976). Hän sai kauppaneuvoksen arvonimen 1980.
Isomerimetso

| Isomerimetso |
| --- | --- |

Uhanalaisuusluokitus
 Hävinnyt  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Suliformes
Heimo::  Merimetsot Phalacrocoracidae
Suku::  Merimetsot Phalacrocorax
Laji::  perspicillatus
Kaksiosainen nimi
 Phalacrocorax perspicillatus  Pallas, 1811 
Katso myös
   Isomerimetso Wikispeciesissä   Isomerimetso Commonsissa 
Infobox OKNimi-testi OK: 
Isomerimetso (Phalacrocorax perspicillatus) oli isokokoinen Beringinmeren alueella elänyt merimetsolaji, joka tapettiin sukupuuttoon 1800-luvulla.
Koko ja ulkonäkö

Isomerimetso oli suurin tunnettu merimetsolaji, joka painoi 5–7 kilogrammaa. Se oli lähes lentokyvytön, maallakin hitaasti liikkuva lintulaji, joka ei oppinut pelkäämään ihmistä. Väritykseltään se oli musta, leukapielessä oli valkea laikku, samoin reiden sivulla. Ilmeisesti se oli erinomainen uimari.
Esiintyminen

Isomerimetso eli Beringinmeren saarilla, lähinnä Beringinsaarella ja muilla Kommodorinsaarilla, jotka ovat maantieteellisesti Aleuttien saariston läntisimmät saaret lähellä Kamtšatkan niemimaata. Saaret ovat täysin puuttomia. Lajin ”löysi” saksalainen luonnontutkija Georg Wilhelm Steller vuonna 1741 ollessaan Vitus Beringin johtaman retkikunnan mukana palaamassa Alaskaan suoritetulta tutkimusmatkalta. Tieto alueen rikkaasta valas-, naali- ja stellerinmerilehmäkannasta levisi nopeasti valaanpyytäjien ja turkismetsästäjien keskuuteen, ja muutamien seuraavien vuosikymmenten aikana laivasto toisensa jälkeen kävi pyytämässä helppoa saalista. Isomerimetsoja tapettiin ruoaksi, sillä Stellerin sanoin ”yhdestä isomerimetsosta riitti syötävää kolmelle miehelle”. Niitä tapettiin myös höyhenpuvun takia.
Isomerimetsot vähenivät niin, että vuoden 1850 paikkeilla viimeiset yksilöt elivät pienellä Arij Kamenin saarella (Арий Камень) Beringinsaaren luoteiskärjessä. Sieltäkin ne joko kuolivat tai tapettiin pian sukupuuttoon. Norjalaisen luonnontutkijan Leonhard Hess Stejnegerin vieraillessa alueella vuonna 1882 hänelle kerrottiin, että viimeiset isomerimetsot elivät siellä noin 30 vuotta sitten. Runsaassa sadassa vuodessa laji oli hävitetty koko maailmasta.
Maailman museoissa on säilynyt seitsemän isomerimetsoyksilön ruumista, joista yksi on Helsingin luonnontieteellisessä keskusmuseossa.
Aiheesta muualla

Palmgren, Pontus 1935: Ein Exemplar von Phalacrocorax perspicillatus Pall. in den Sammlungen des zoologischen Museums in Helsingfors. Ornis Fennica, 12:78-80
Naturalis (sisältää kolmiulotteisia valokuvia täytetystä yksilöstä (englanniksi)
Kaunis rietas onnellinen – Parhaat 1980–2011

| Kaunis rietas onnellinen – Parhaat 1980–2011 Kaija Koo |
| --- | --- | --- |

Kokoelmalevyn tiedot
 Äänitetty : 1980–2011
 Julkaistu: 28. syyskuuta 2011
 Tyylilaji: pop-rock
 Kesto: 137.33
 Levy-yhtiö: Warner Music Finland
Listasijoitukset
  Suomen virallinen lista: 2.
Kaija Koon muut julkaisut
| Irti 2010 | Kaunis rietas onnellinen – Parhaat 1980–2011 2011 | Kuka sen opettaa 2014 |
Singlet albumilta Kaunis rietas onnellinen – Parhaat 1980–2011
 ”Kaunis rietas onnellinen” Julkaistu: 12. syyskuuta 2011  ”Päivä kerrallaan” Julkaistu: 2012
Kaunis rietas onnellinen – Parhaat 1980–2011 on Kaija Koon kokoelmalevy, joka ilmestyi 28. syyskuuta 2011. Kokoelma ylitti vuonna 2011 platinalevyrajan. Sitä on myyty jo yli 35 000 kappaletta.
Kokoelman ensimmäisenä singlenä julkaistiin sen nimikkoraita ”Kaunis rietas onnellinen”, jolla Kaija Koo osallistui kymmenen vuoden tauolta palaavaan Syksyn sävel -kilpailuun vuonna 2011. Maaliskuussa 2011 singlenä julkaistiin kokoelman toinen uusi kappale ”Päivä kerrallaan”.
Jake ja Blake

| Jake ja Blake> Jake & Blake |
| --- | --- |
Tyyli:  tilannekomedia
Kestoaika:  Noin 23 minuuttia (jaksoa kohti)
Luoja(t):  Cris Morena
Pääosissa:  Benjamín Rojas   Sofía Reca   Melanie Green   Victoria Maurette   Diego Child
Alkuperämaa:   Argentiina
Alkuperäiskieli:  espanja
Verkko:   Disney Channel
Esitetty:  12. huhtikuuta 2010 – -
Jaksoja:  26
Aiheesta muualla
IMDb
Jake ja Blake on argentiinalainen tilannekomediasarja, jota esitettiin Disney Channelillä vuonna 2010.
Jake ja Blake kertoo kahdesta 16-vuotiaasta pojasta, jotka ovat melkein täsmälleen samannäköiset. Jake Valley on tavallinen nörtti ja matematiikanopettajan virallinen avustaja. Blake Hill on kansainvälinen poptähti ja asuu suuressa kartanossa.
Aiheesta muualla

Virallinen sivu (espanjaksi)
Intianpallokala

| Intianpallokala |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Jäykkäleukakalat Tetraodontiformes
Heimo::  Pallokalat Tetraodontidae
Suku::  Tetraodon
Laji::  cutcutia
Kaksiosainen nimi
 Tetraodon cutcutia  Hamilton, 1822 
Infobox OKNimi-testi OK: 
Intianpallokala (Tetraodon cutcutia)  on aasialainen makean veden pallokalalaji. Se voi kasvaa 15 cm pitkäksi. Sen väri vaihtelee vihreän eri sävyissä kalan mielialan mukaan.
Kaspar Frederik Harsdorff

Kaspar Frederik Harsdorff (26. toukokuuta 1735 Kööpenhamina – 24. toukokuuta 1799) oli tanskalainen arkkitehti. Hän oli Taideakatemian oppilas sen perustamisesta 1754 lähtien. Hän sai 1756 sen suuren kultamitalin. Hän matkusti 1757 Pariisiin ja sieltä 1762 Roomaan. Hän sai paljon vaikutteita omaan työhönsä klassisen taiteen tutkimustyöstään. 1764 Harsdorff palasi Kööpenhaminaan, ja hänestä tuli Taideakatemian jäsen 1765 ja professori 1766. Hän ei tehnyt Tanskaan kovinkaan monta suunnittelutyötä. Merkittävin työ oli Fredrik V:n hautakappeli Roskilden tuomiokirkossa, jonka tosin sai valmiiksi vasta hänen oppilaansa K. F. Hansen. Muut hänen työnsä olivat sangen pienimuotoisia kuten Rosenborgissa oleva Herkules-paviljonki.
Aiheesta muualla

Kuvia tai muita tiedostoja aiheesta Kaspar Frederik Harsdorff Wikimedia Commonsissa
Kari Kuuramaa

Kari Kuuramaa on Taipalsaaren kunnanjohtaja. Hän on koulutukseltaan yhteiskuntatieteiden maisteri. Aikaisemmin hän oli Enonkosken kunnanjohtaja ja Punkaharjun kunnan perusturvajohtaja. Enonkosken valtuusto valitsi hänet yksimielisesti kunnan historian neljänneksi kunnanjohtajaksi vuonna 2012. Hän kannattaa Enonkosken pysymistä kuntana. Vuonna 2012 hän arveli, että Enonkoski voisi pysyä omana kuntanaan vielä viisi vuotta.
Intianpaksujalka

| Intianpaksujalka |
| --- | --- |

Uhanalaisuusluokitus
 Silmälläpidettävä  
  
Tieteellinen luokittelu
Domeeni::  Eukaryootit Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Rantalinnut Charadriiformes
Alalahko::  Kahlaajat Charadrii
Heimo::  Paksujalat Burhinidae
Suku::  Isopaksujalat Esacus
Laji::  recurvirostris
Kaksiosainen nimi
 Esacus recurvirostris  (Cuvier, 1829) 
Katso myös
   Intianpaksujalka Wikispeciesissä   Intianpaksujalka Commonsissa 
Infobox OKNimi-testi OKIUCN-testi OK: 
Intianpaksujalka (Esacus recurvirostris) on eteläaasialainen kahlaaja. Sen elinympäristö ulottuu Kaakkois-Iranista Intian kautta Sri Lankaan, Indokiinaan ja Hainaniin. Lajin holotyypin kuvaili Georges Cuvier Nepalista 1829.
Kattolaiset

Kattolaiset (ruots. Höjdarna) on ruotsalainen lasten televisiosarja, jonka loi Petter Lennstrand. Sitä esitettiin vuosina 2004-2005. Suomessa sarjaa on esitetty suomenkielisellä jälkiäänityksellä Sub, MTV3- ja Nelonen-televisiokanavilla.
DVD-julkaisut

Syntymäpäivä
Lettumysteeri
Ralli
Seikkailu
Tähdenlento
Aiheesta muualla

Roofters Internet Movie Databasessa (englanniksi)